stanford-oval/wikipedia huggingface dataset:
קורנל לאנצוש
פרסומיו > ספרים

1949: The Variational Principles of Mechanics (dedicated to Albert Einstein), University of Toronto Press ISBN 0-8020-1743-6, followed by 1962, 1966, 1970 editions. ISBN 0-486-65067-7
1956: Applied Analysis, Prentice Hall
1961: Linear Differential Operators, Van Nostrand Company, ISBN 048665656X
(1962: The Variational Principles of Mechanics, 2nd ed.)
(1966: The Variational Principles of Mechanics, 3rd ed.)
1966: Albert Einstein and the cosmic world order: six lectures delivered at the University of Michigan in the Spring of 1962, Interscience Publishers
1966: Discourse on Fourier Series, Oliver & Boyd
1968: Numbers without End, Edinburgh: Oliver & Boyd
(1970: The Variational Principles of Mechanics, 4th ed.)
1970: Judaism and Science, Leeds University Press ISBN 085316021X (22 pages, S. Brodetsky Memorial Lecture)
1970: Space through the Ages (the Evolution of the geometric Ideas from Pythagoras to Hilbert and Einstein), Academic Press ISBN 0124358500, Review by Max Jammer on Science Magazine, December 11, 1970.
1974: The Einstein Decade (1905 — 1915), Granada Publishing ISBN 0236176323
1998: (William R. Davis, editor) Cornelius Lanczos: Collected Published Papers with Commentaries, North Carolina State University ISBN 0-929493-01-X
פרסומיו > מאמרים

1924: "Über eine stationäre Kosmologie im Sinne der Einsteinischen Gravitationstheorie", Zeitschrift für Physik 21: 73 doi:10.1007/BF01328251
1949: "An iteration method for the solution of the eigenvalue problem of linear differential and integral operators" Journal of Research of the National Bureau of Standards, Journal of Research of the National Bureau of Standards, Research Paper 2133. Vol. 45, No. 4, October 1950. Los Angeles, September, 1949.
1962: "The splitting of the Riemann tensor", Reviews of Modern Physics 34(3): 379 doi:10.1103/RevModPhys.34.379
לקריאה נוספת

שיטת לאנצוש (באנגלית)
אתר תחרות הפיזיקה על שם קורנל לאנצוש
ג'ורג' מרקס :אנשי המאדים (מדענים), מלומדים הונגרים שעיצבו את תולדות המאה העשרים במערב (באנגלית)
ג'ורג' מרקס: קורנל לאנצוש (1893–1974), סקירה, 1993/3. 81. עמ '
גאבור בירו: Proceedings of the Cornelius Lanczos International Centenary Conference
קורנל לאנצוש. ביוגרפיה (באנגלית)
כתביו שנאספו (באנגלית)
הערות שוליים

↑  הודעת פטירה ברובע 6 בבודפשט
↑  "Lánczos Kornél fizikus, matematikus, egyetemi tanár, 40 éve halt meg". אורכב מ-המקור ב-2015-12-22.
↑  A házasságkötés bejegyezve Székesfehérvár állami házassági akv. 57/1930. folyószám alatt.
| --- | --- |
בקרת זהויות :  NLI: 987007264272605171  PLWABN: 9810538966505606  BIBSYS: 90063216  BnF: cb12359671b (data)  CiNii: DA01052746  GND: 11929253X  ISNI: 0000 0001 2140 2170  LCCN: n50038706  MGP: 148153  NDL: 00446758  NKC: jx20051221005  NLA: 35289470  NTA: 074850245  RERO: 02-A003492662  SNAC: w66f3qtr  SUDOC: 032597282  VIAF: 76393536   WorldCat (עם VIAF): 76393536
קייטלין בריסטו

| --- | --- |

 לידה:  19 ביוני 1985 (בת 39) לדוק, אלברטה, קנדה 
 שם לידה:  קייטלין דון בריסטו
 מוקד פעילות:  קנדה
 מקום לימודים:  בית ספר תיכון בלדוק
 סוגה:  קאנטרי • פופ
 כלי נגינה:  קול
 חברת תקליטים:  עצמאית
 kaitlynbristowe.com
 פרופיל ב-IMDb
 
קייטלין דון בריסטו (באנגלית: Kaitlyn Dawn Bristowe; נולדה ב-19 ביוני 1985) היא ידוענית טלוויזיונית, מארחת פודקאסט וזמרת קנדית. היא זכתה להד תקשורתי כאשר השתתפה בתוכנית הטלוויזיה "הרווק", של ABC, וכדמות המובילה והראשית בתוכנית הטלוויזיה "הרווקה".
היא התחרתה בעונה 29 של "רוקדים עם כוכבים", עם שותפה ארטם צ'יגווינצב והוכרזה כמנצחת ב-23 בנובמבר 2020.
ביוגרפיה

קייטלין דון בריסטו היא בתה של בלרינה, וגדלה בלדוק, אלברטה שבקנדה, ועברה בבגרותה לוונקובר, קולומביה הבריטית לשם השלמת מלגת מחול שם הפכה למדריכת ספינינג.
קריירה

את הקריירה שלה החלה בריסטו בעולם הטלוויזיה. היא השתתפה בתוכנית "הרווק", תוך שהייתה לדמות הראשית של התוכנית "הרווקה". בהמשך, השתתפה בתוכנית הטלוויזיה "רוקדים עם כוכבים", שם זכתה. בהמשך, החליטה להוציא מוזיקת קאנטרי, המשלבת בתוכה גם את מוזיקת הפופ.
בשנת 2020, הוציאה את השיר המצליח "If I'm Being Honest", שדורג בעשירייה הפותחת במצעד האייטונס האמריקאי, וזכה להד תקשורתי. לאור הצלחת השיר, החליטה להוציא שיר נוסף בשם "Good for Somebody", שזכה גם הוא להצלחה נאה ברחבי העולם.
דיסקוגרפיה > סינגלים

2020: "If I'm Being Honest"
2020: "Good for Somebody"
הערות שוליים

↑  The MiscELENAeous Podcast with Elena Davies on Apple Podcasts, Apple Podcasts (באנגלית)
1 2  The Bachelor, 2002-03-25, נבדק ב-2020-12-01
1 2  Episode #11.1, 2015-05-18, נבדק ב-2020-12-01
↑  Bachelorette Kaitlyn Bristowe: 5 Things You Should Know, PEOPLE.com (באנגלית)
1 2  Dancing With the Stars Season 29 Names a Winner, E! Online, ‏24 בנובמבר 2020
1 2  Breaking News - For the First Time Ever, There Will Be Two Bachelorettes Greeting Their Suitors When the Hit Series Returns to ABC for Its 11th Season on May 18 | TheFutonCritic.com, thefutoncritic.com
↑  Photos: Vancouver’s Kaitlyn Bristowe bounced from The Bachelor, web.archive.org, ‏17 ביולי 2015
↑  Kaitlyn Bristowe, Spotify
↑  Live iTunes US Popularity Bars, kworb.net
↑  <img Src='https://Secure.gravatar.com/Avatar/5d79e5b4af4ce630b6ddbe688f4e0f49?s=250, #038;d=mm, #038;r=g' width='250' height='250' alt='Avatar' class='avatar avatar-250 wp-user-avatar wp-user-avatar-250 photo avatar-default' />Follow meJane FlowersI am a freelance journalist, Self-Published Author, an editor at Blasting News I. studied journalism, Kaitlyn Bristowe Fans Share Touching Dreams, Tv Shows Ace, ‏1 בדצמבר 2020 (באנגלית)
↑  Radar Online | Hottest Celebrity Gossip & Entertainment News, RadarOnline (באנגלית)
↑  Kaitlyn Bristowe Addresses Carrie Ann Inaba's DWTS Commentary as Judge Says 'It's Been a Rough Couple Weeks', PEOPLE.com (באנגלית)
↑  Daniel Montgomery, Daniel Montgomery, ‘Dancing with the Stars’ recap: ‘Icons Night’ celebrated music legends from Elton John to Britney Spears [UPDATING LIVE BLOG], GoldDerby, ‏10 באוקטובר 2020 (באנגלית)
↑  Katie Colley, Kaitlyn Bristowe Opens Up About New Song ‘If I’m Being Honest’, ET Canada, ‏29 במאי 2020
↑  Good for Somebody, נבדק ב-2020-12-01
| זיכיון הרווק |
| --- | --- | --- |
| תוכניות | הרווק (2002 – הווה) • הרווקה (2003 – הווה) • הפנטהאוס (2010 – 2012) • הרווק בגן עדן (2014 – הווה) • הרווק מציג: הקשב לליבך (2020) |  |
| מתמודדים בולטים | טרוויס ליין סטורק • ג'ייק פבלקה • קייטלין בריסטו • קתלין בוטזאטו (גרסה רומנית) • דודו אהרון (גרסה ישראלית) |  |
| מנחה | כריס הריסון |  |
| גרסאות בינלאומיות | ישראל |  |
קארקול

קארקול (בקירגיזית: Каракол; בשנים 1889 עד 1922 ו-1939 עד 1992 נקראה פְּרְזֶ'וואלְסְק, ברוסית: Пржевальск) היא עיר הבירה של מחוז איסיק קול בצפון-מזרח קירגיזסטן. העיר ממוקמת בסמוך לקצהו המזרחי של אגם איסיק קול, כ-150 קילומטרים מגבול קירגיזסטן – סין, וכ-310 קילומטרים מבירת קירגיזסטן, בישקק.
היסטוריה

במקום שבו העיר נמצאת כיום נוסד מאחז צבאי רוסי ב-1 ביולי 1869. היישוב התפתח במאה ה-19, לאחר שגאוגרפים הגיעו לאזור כדי למפות את ההרים ואת העמקים שבין קירגיזסטן לסין. בשנת 1880 גדלה האוכלוסייה מאוד, עקב הגירה של מוסלמים שברחו ממלחמות בסין.
בשנת 1888 מת ממחלת הטיפוס הגאוגרף והחוקר ניקולאי פרז'וואלסקי בעת ששהה בקארקול, תוך כדי הכנות למסע לטיבט. שם העיר שונה מ"קארקול" ל"פרז'וואלסק" לכבודו. בשנת 1921, לאחר מחאות ותרעומת מצד המקומיים על החלפת השם - שם העיר שונה בחזרה ל"קארקול", ובשנת 1939, בפקודת סטלין, ולכבוד 100 שנים להולדתו של ניקולאי פרז'וואלסקי, שם העיר שונה שוב ל"פרז'וואלסק". עם זאת[דרושה הבהרה], השם "פרז'וואלסק" השתמר בשמו של היישוב הקרוב מאוד לעיר, פריסטן-פרז'וואלסק.
אגם איסיק קול, הסמוך לעיר, שימש את הצבא הסובייטי להדרכה ולבדיקת מערכות הנעת טורפדו. כתוצאה מכך, בקארקול הלכה וגדלה קהילה המורכבת מאנשי צבא ומשפחותיהם.
כיום, קארקול היא מרכז לתיירים המבקרים באגם איסיק קול.
דמוגרפיה

קארקול היא העיר הרביעית בגודלה בקירגיזסטן, לאחר בישקק, אוש, וג'לאל-אבאד. על פי מפקד האוכלוסין שנערך בשנת 2022, התגוררו בקארקול 80,733 בני אדם. המיעוטים האתניים הגדולים ביותר בעיר הם רוסים (17%, על פי מפקד 2009) ואויגורים (3.9%).
אתרים חשובים

קארקול היא אחד מיעדי התיירות המרכזיים של קירגיזסטן, המשמשת כנקודת התחלה לטיולים, טרקים, סקי וטיפוס הרים ברכס טיאן שאן, הנמצא מדרום וממזרח לעיר. קברו של ניקולאי פרז'וולסקי, פארק לזכרו, ומוזיאון קטן המוקדש לתגליותיו ולתגליות של חוקרים רוסיים אחרים במרכז אסיה, נמצאים כ - 9 קילומטרים מצפון לעיר, בעיר פריסטן-פרז'וולסקי, המשקיפה על מפרץ מיכאליווקה, המקום בו פעל אתר ניסויי הטורפדו הסובייטי. האתר עצמו עדיין סגור לציבור, והוא מוכרז כשטח צבאי.
קארקול מפורסמת בקרב ספורטאי הסקי והסנובורד מברית המועצות לשעבר באתרי הסקי שבה. השירותים שאתר הסקי בקארקול טובים משמעותית מאלה המוצעים באתר הסקי שימבוּלַק, והמחירים בו נמוכים יותר.
אתרים חשובים > קתדרלה רוסית פרבוסלבית

הקתדרלה הרוסית הפרבוסלבית נבנתה במקור מאבן בשנת 1872, כאשר קארקול הייתה עיר חיל מצב שהוקמה כמאחז צבאי בשולי האימפריה הרוסית. הקתדרלה נהרסה במהלך רעידת אדמה בשנת 1890, ונבנתה מחדש מעץ, עם יסודות העשויים מלבנים. הבנייה נמשכה עד שנת 1895. במהלך תקופת הבנייה, יורט שימש את תושבי העיר ככנסייה.
אתרים חשובים > מסגד דוּנגאן

המסגד נבנה ביזמת איברהים אׇג'י. הוא הזמין לעיר את האדריכל צ'או סֶאוּ ו-20 גלפים בעלי ידע באדריכלות סינית מסורתית לשם בניית המסגד. הבנייה של מבנים חיצוניים למסגד, ועבודות פשוטות יותר, הוטלה על בעלי מלאכה מקומיים. בניית המסגד החלה בשנת 1904, והסתיימה בשנת 1910. בבניין תומכים 42 עמודים, ומקיף אותו קרניז עשוי מעץ, המעוטר בתמונות של צמחים כגון ענבים, רימונים, אגסים ואפרסקים. במהלך חלק מהתקופה הסובייטית, בין השנים 1929–1947, המסגד שימש כמחסן. בשנת 1947, הבניין נמסר לקהילה המוסלמית, וחזר לשמש כמסגד. כיום, המסגד רשום כאתר היסטורי ופתוח למבקרים.
ערים תאומות

ארצות הברית אשוויל, קרוליינה הצפונית, ארצות הברית
טורקיה גבזה, טורקיה
הערות שוליים

↑  Kyrgyzstan: Administrative Division (Region and Districts) - Population Statistics, Charts and Map, citypopulation.de
| --- | --- |
בקרת זהויות :  NLI: 987007540099505171  GND: 4231000-3  VIAF: 153771439   WorldCat (עם VIAF): 153771439
קמינו ריאל

קמינו ריאל (באנגלית: Camino Real) הוא מחזה משנת 1953 בסגנון תיאטרון האבסורד מאת טנסי ויליאמס.
המחזה מבוסס על סיפור קצר שכתב המחזאי ויליאמס והמחיז הבמאי איליה קאזאן כתרגיל בסדנת התיאטרון שלו (אולפן השחקנים). בעצת קאזאן, איתו שיתף פעולה במספר הצגות, החליט ויליאמס להתאים את המחזה לאורך מלא, והשניים העלו אותו על במת ברודוויי בשנת 1953 (עוזרת הבמאי הייתה אנה סוקולוב).
עלילה

המחזה מביא את סיפורן של מגוון דמויות המוכרות מעולם הספרות כגון, קזנובה, דון קישוט, סנצ'ו פנשה קמיליה ועוד, הנמצאים בבית מלון בלב המדבר, לצד באר יבשה, בהמתנה לטיסה המבוששת לבוא אשר אמורה לגאול אותם משהותם במקום המדכדך.
תגובות המבקרים והקהל

המחזה לא זכה להצלחה בקופות ואצל המבקרים, אולם ויליאמס החשיב אותו בין הטובים במחזותיו. גם הוא וגם קאזאן, שכתב על כך בזיכרונותיו, תיארו את חוויית העלאת המחזה על הבמה כחוויה מעשירה ומעניקת השראה. המחזה עדיין עולה מדי פעם בתיאטראות.
קרולינה, נסיכת פארמה

קרולינה, נסיכת פארמה (באיטלקית: Carolina di Borbone-Parma‏; 22 בנובמבר 1770 - 1 במרץ 1804), הייתה בתו של פרדיננדו, דוכס פארמה ואשתו של מקסימיליאן, נסיך הכתר של סקסוניה.
ביוגרפיה

קרולינה נולדה בפארמה ב-22 בנובמבר 1770, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל אחיה לודוביקו על שולחן שיש בעת ששיחק עמה וחטף זעזוע מוח, מה שגרם לו לחלות באפילפסיה.
בסוף שנות ה-80 ביקרו קרולינה ומשפחתה בסקסוניה, שם פגשה את מקסימיליאן, נסיך סקסוניה, אחיו של פרידריך אוגוסט השלישי, הנסיך הבוחר מסקסוניה והתאהבה בו. ב-22 באפריל 1792 התחתנו השניים, ונישואיהם מתוארים כמאושרים והרמוניים, ואף נולדו להם 7 ילדים.
ב-1 במרץ 1804 מתה קרולינה בדרזדן מקדחת, ולאחר מותה התחתן בעלה עם אחייניתה מריה לואיזה קרלוטה, נסיכת פארמה.
משפחתה

ב-22 באפריל 1792 התחתנה קרולינה עם מקסימיליאן, נסיך הכתר של סקסוניה, בנו של פרידריך כריסטיאן, הנסיך הבוחר מסקסוניה, ממנו היו לה 7 ילדים:
אמליה, נסיכת סקסוניה (1794–1870)
מריה פרדיננדה, נסיכת סקסוניה (1796–1865), התחתנה עם פרדיננד השלישי, הדוכס הגדול של טוסקנה
פרידריך אוגוסט השני, מלך סקסוניה (1797–1854)
קלמנס, נסיך סקסוניה (1798–1822)
מריה אנה, נסיכת סקסוניה (1799–1832), התחתנה עם לאופולד השני, הדוכס הגדול של טוסקנה
יוהאן, מלך סקסוניה (1801–1873)
מריה יוזפה אמליה, נסיכת סקסוניה (1803–1829), התחתנה עם פרננדו השביעי, מלך ספרד
קורס מפקדי חטיבות

סיכת קורס מח"טים: חרב ועלה זית, וברקע טנק.
קורס מפקדי חטיבות הוא קורס פיקודי צה"לי, המועבר במסגרת זרוע היבשה באחריות פיקוד ההכשרות והאימונים. ייעודו של הקורס הוא הכשרת מפקד החטיבה לפיקוד על צק"ח (צוות-קרב חטיבתי) בלחימה, באמצעות פיתוח יכולותיו המקצועיות והפיקודיות של הקצין.
מפקדת הקורס ממוקמת במרכז להכשרת פיקוד קרבי במחנה עמנואל (מחנה ג'וליס), שם גם מתקיימים מרבית תכניו.
רקע היסטורי

הרעיון המסדר בהקמת הקורס היה ההבנה שהכשרת מפקדי החטיבות חייבת לקבל נופך מסדר ומקצועי כך שיכין את המפקדים לתפקידם בצורה הטובה ביותר. מפקד הקורס הראשון היה משה בריל והמחזור הראשון נפתח ב 1977 והיה מורכב ממפקדי חטיבות מכהנים וכאלה שעתידים להיכנס לתפקיד.
מבנה הקורס

הקורס נפתח פעם בשנה, ואורכו כשלושה חודשים.  מתקבלים אליו קצינים המועמדים לתפקידי מפקד חטיבה בזרוע יבשה או מקביליהם בזרועות אחרות. חניכי הקורס מגיעים מכלל חילות השדה (חיל הרגלים, חיל השריון, חיל ההנדסה, חיל התותחנים וחיל האיסוף הקרבי), ולעיתים משתתפים בקורס אף טייסי חיל האוויר וקציני חיל הים. חניכי הקורס הם קצינים מהיחידות הסדירות או במילואים, ומפקדי הצוותים הם קצינים בדרגת תא"ל הממלאים תפקיד מפקד אוגדה או בוגרי תפקיד זה.
עם קליטתם מתפזרים החניכים בין הצוותים בשאיפה ליצור צוותים רב-חיליים. בעבר הייתה בקורס הפרדה בין אנשי המילואים ובין הקצינים הסדירים, אך זו בוטלה וכיום הצוותים מעורבים.
במהלך הקורס עוברים החניכים השתלמויות בתחומי החילות השונים, לימודי טקטיקה ואמנות המלחמה. הקצינים מקבלים הרצאות מפי קצינים בכירים וחניכי הקורס משתלמים בתהליך הכנת החטיבה למלחמה ופיקוד בכיר בשגרה.
מחזור ראשון בקורס מפקדי חטיבות 1977.
קייטלין בלקווד

| --- | --- |

 לידה:  23 ביוני 2000 (בת 24) אנטרים, צפון אירלנד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2010 
 https://www.caitlinblackwood.com
 פרופיל ב-IMDb
 
קייטלין בלקווד (באנגלית: Caitlin Blackwood; נולדה ב-23 ביוני 2000) היא שחקנית צפון אירית, הידועה בעיקר מהופעתה בתפקיד איימי פונד בילדותה בסדרה "דוקטור הו" של BBC One.
ביוגרפיה

בלקווד נולדה בעיר אנטרים, צפון-אירלנד שבממלכה המאוחדת. כשהייתה בת שש עברה עם משפחתה לאינוורנס שבסקוטלנד. דודניתה היא השחקנית קארן גילאן.
קריירה

בשנים 2010 ו-2011 גילמה בלקווד את אמיליה פונד בפרקים אחדים בסדרת המדע בדיוני "דוקטור הו". הפרקים הם "השעה האחת עשרה", "המפץ הגדול", "בוא נהרוג את היטלר", ו"תסביך אלוהים". היא השתתפה גם בתפקיד קמע בפרק "המלאכים כובשים את מנהטן". בלקווד היא בת דודה של השחקנית קארן גילאן, שגילמה את איימי פונד הבוגרת, עם זאת השתיים נפגשו לראשונה רק אחרי שבלקווד לוהקה לתפקיד. היא קיבלה את התפקיד בגלל הדמיון שלה לבת דודתה. ב-2020 שיחקה בתפקיד איימי פונד בסרט קצר מסדרת "דוקטור הו" בשם "The Raggedy Doctor by Amelia Pond".
בשנת 2015 שיחקה בלקווד בתפקיד אלכסיס בפרק "Preparing the Weapon" בסדרת הטלוויזיה "Cops and Monsters". ב-2018 הופיעה בסרט קצר בשם "Sundown" בבימויו של ריאן הנדריק.
ב-2020 הופיעה בלקווד בקומדיה הרומנטית "Lost at Christmas", שבה השתתפו גם סילבסטר מקוי ופרייזר היינס, שחקנים לשעבר בסדרה "דוקטור הו".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2010–2011 | דוקטור הו | Doctor Who | אמיליה פונד | סדרת טלוויזיה (4 פרקים) |
| 2015 |  | Cops and Monsters | אלכסיס | בפרק "Preparing the Weapon" |
| 2019 |  | Get Duked! | תלמידה בבית ספר |  |
| 2020 |  | Lost at Christmas | קלרה |  |
הערות שוליים

1 2  "Caitlin Blackwood - About". Caitlin Blackwood official website. נבדק ב-15 בפברואר 2018. {{cite web}}:  (עזרה)
↑  Metro.co.uk, Kelly Jade for (15 באפריל 2017). "Young Amy Pond from Doctor Who is the SPITTING image of Karen Gillan". Metro. נבדק ב-3 בספטמבר 2017. {{cite web}}:  (עזרה)
↑  English, Paul (30 במרץ 2010). "New Doctor Who star Karen Gillan meets cousin for the first time.. on set of the show". dailyrecord. נבדק ב-3 בספטמבר 2017. {{cite web}}:  (עזרה)
↑  Daly, Helen (13 באפריל 2017). "Doctor Who: You'll NEVER believe what young Amy Pond looks like now…". Express.co.uk (באנגלית). נבדק ב-3 בספטמבר 2017. {{cite web}}:  (עזרה)
↑  "Caitlin Blackwood as Amelia - The Eleventh Hour: Behind the Scenes - The Eleventh Hour, Series 5, Doctor Who - BBC One". BBC. נבדק ב-3 בספטמבר 2017. {{cite web}}:  (עזרה)
↑  Fullerton, Huw (3 באפריל 2020). "Doctor Who: Steven Moffat releases new Amy Pond scene ahead of fan watchalong". Radio Times (באנגלית). נבדק ב-13 בדצמבר 2020. {{cite web}}:  (עזרה)
↑  "BBC - Cops and Monsters - Writers Room". www.bbc.co.uk. אורכב מ-המקור ב-27 בינואר 2019. נבדק ב-3 בספטמבר 2017. {{cite web}}:  (עזרה)
1 2  "Glasgow bar to host exclusive screening of web series Cops and Monsters". Glasgow Times (באנגלית). 13 באוקטובר 2018. נבדק ב-13 בדצמבר 2020. {{cite web}}:  (עזרה)
1 2 3  "Former Doctor Who companions in new short film". BBC News. 23 באפריל 2017. נבדק ב-3 בספטמבר 2017. {{cite web}}:  (עזרה)
↑  Welsh, Susan (5 בדצמבר 2020). "Sanjeev Kohli on the making of Scotland's first Christmas movie". Press and Journal. נבדק ב-13 בדצמבר 2020. {{cite web}}:  (עזרה)
↑    Gavin Fuller, ‏Doctor Who: The Big Bang - series finale review, The Telegraph, 26 June 2010
↑  "Doctor Who | A Touch of Frost | Jonathan Creek | TV Review". the Guardian (באנגלית). 5 באפריל 2010. נבדק ב-13 בדצמבר 2020. {{cite web}}:  (עזרה)
↑  "Get Duked! - Cast and Crew". British Comedy Guide. נבדק ב-13 בדצמבר 2020. {{cite web}}:  (עזרה)
קרולינה, נסיכת אורנז'-נסאו

קרולינה, נסיכת אורנז'-נסאו (בהולנדית: Carolina van Oranje-Nassau; ‏ 28 בפברואר 1743 – 6 במאי 1787) הייתה בתו של וילם הרביעי, נסיך אורנז' ואשתו של קרל כריסטיאן, נסיך נסאו-ויילבורג.
ביוגרפיה

קרולינה נולדה ב-28 בפברואר 1743 בלייוורדן לוילם הרביעי, נסיך אורנז' ולאן, הנסיכה המלכותית, בתם של ג'ורג' השני, מלך בריטניה וקרולין, מרקיזת ברנדנבורג-אנסבך. בעת לידתה לא היו להוריה בנים, ובעקבות כך העביר אביה חוק בשנת 1747 שגם בנות יוכלו לרשת את משרת הסטאדהאודר, אולם שנה לאחר מכן נולד אחיה וילם, והוא הפך ליורש העצר.
בשנת 1751 מת אביה וילם הרביעי, נסיך אורנז', ואחיה וילם החמישי, נסיך אורנז' עלה לשלטון במקומו. אולם מכיוון שהיה קטין שלטו עוצרים במקומו. בתחילה שלטה אמה אן, הנסיכה המלכותית, לאחר מכן סבתה מריה לואיזה, רוזנת הסן-קאסל, ולאחר מותה בשנת 1765 שלטה קרולינה כעוצרת בשם אחיה למשך שנה. ב-5 במרץ 1760 התחתנה קרולינה עם קרל כריסטיאן, נסיך נסאו-ויילבורג, ממנו נולדו לה 15 ילדים. ב-6 במאי 1787 מתה קרולינה בקירכהיימבולאנדן, והיא בת 44 שנים.
משפחתה

ב-5 במרץ 1760 התחתנה קרולינה עם קרל כריסטיאן, נסיך נסאו-ויילבורג, ממנו נולדו לה 15 ילדים:
גאורג וילהלם, נסיך הכתר של נסאו-ויילבורג (1760–1762)
וילהלם לודוויג, נסיך הכתר של נסאו-ויילבורג (1761–1770)
אוגוסטה קרולינה מנסאו-ויילבורג (1764–1802)
וילהלמינה לואיזה מנסאו-ויילבורג (1765–1837), התחתנה עם היינריך השלושה עשר, נסיך רויס-גרייץ
ילד מת (1767)
פרידריך וילהלם, נסיך נסאו-ויילבורג (1768–1816)
קרולינה לואיזה פרדריקה מנסאו-ויילבורג (1770–1828), התחתנה עם קרל לודוויג, נסיך ויד
קרל לודוויג מנסאו-ויילבורג (1772)
קרל פרידריך וילהלם מנסאו-ויילבורג (1775–1807)
אמליה, נסיכת נסאו-ויילבורג (1776–1841), התחתנה עם ויקטור השני, נסיך אנהלט-ברנבורג-שאומבורג-הוים, ולאחריו התחתנה עם פרידריך פרייהר פון שטיין-ליבנשטיין צו בארכפלד
ילד מת (1778)
ילד מת (1779)
הנרייטה, נסיכת נסאו-ויילבורג (1780–1857), התחתנה עם לודוויג, דוכס וירטמברג
קרל מנסאו-ויילבורג (1784)
ילד מת (1785)
קלדון ג'ונסון

| --- | --- |

 לידה:  11 באוקטובר 1999 (בן 24) צ'סטרפילד, וירג'יניה, ארצות הברית
 עמדה:  קלע
 גובה:  1.96 מטרים
 מספר:  3
 מכללה:  אוניברסיטת קנטקי
 דראפט:  בחירה מספר 29, 2019 סן אנטוניו ספרס
 קבוצות כשחקן
 2019–:  סן אנטוניו ספרס
קלדון ויילדר ג'ונסון (באנגלית: Keldon Wilder Johnson; נולד ב-11 באוקטובר 1999) הוא כדורסלן אמריקאי, המשחק בעמדת הקלע בקבוצת סן אנטוניו ספרס מליגת ה-NBA, וכן בנבחרת ארצות הברית.
קריירת מכללות

ג'ונסון נולד בעיר צ'סטרפילד שבווירג'יניה, ובנערותו למד ב"אקדמיית אוק היל", בה למדו בעבר כדורסלנים מצליחים רבים כגון כרמלו אנתוני, ראז'ון רונדו וקווין דוראנט. בשנת 2018 החל ללמוד באוניברסיטת קנטקי, על מנת לשחק בקבוצת הכדורסל שלה תחת המאמן ג'ון קליפארי. בעונתו היחידה בקבוצה היה אחד משחקניה המובילים, לצד פי. ג'יי. וושינגטון וטיילר הירו, ורשם ממוצעים של 13.5 נקודות, 5.9 ריבאונדים ו-1.6 אסיסטים למשחק.
באפריל 2019, הודיע על עזיבתו את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA.
קריירת משחק מקצועית

בדראפט ה-NBA‏ 2019 נבחר ג'ונסון על ידי סן אנטוניו ספרס, בבחירה ה-29. לאורך עונת הרוקי שלו שותף ב-17 משחקים בלבד ב-NBA; לאחר שקלע 4.6 נקודות בממוצע למשחק בתשעת המשחקים הראשונים שלו, זכה לדקות משחק מרובות יותר ב"בועה באורלנדו", ובשמונת המשחקים בה קלע 14.1 נקודות למשחק. במהלך העונה נשלח מספר פעמים בהשאלה לקבוצת הבת של סן אנטוניו מליגת הפיתוח – אוסטין ספרס – במדיה רשם ממוצעים של 20.3 נקודות, 5.8 ריבאונדים ו-2.1 אסיסטים למשחק.
בחודש יולי 2021, נכלל בסגל של נבחרת ארצות הברית לאולימפיאדת טוקיו.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | סן אנטוניו | 17 | 1 | 17.7 | 0.596 | 0.591 | 0.795 | 3.4 | 0.9 | 0.8 | 0.1 | 9.1 |
| 2020/2021 | סן אנטוניו | 69 | 67 | 28.5 | 0.479 | 0.331 | 0.740 | 6.0 | 1.8 | 0.6 | 0.3 | 12.8 |
| 2021/2022 | סן אנטוניו | 75 | 75 | 31.9 | 0.466 | 0.398 | 0.756 | 6.1 | 2.1 | 0.8 | 0.2 | 17.0 |
| 2022/2023 | סן אנטוניו | 63 | 63 | 32.7 | 0.452 | 0.329 | 0.749 | 5.0 | 2.9 | 0.7 | 0.2 | 22.0 |
| קריירה | קריירה | 224 | 205 | 30.0 | 0.468 | 0.363 | 0.752 | 5.6 | 2.1 | 0.7 | 0.2 | 16.5 |
הערות שוליים

↑  פרופיל של ג'ונסון, באתר קנטקי ויילדקטס
↑  הסטטיסטיקות של ג'ונסון בליגת המכללות, באתר sports-reference.com
↑  ג'ונסון מעמיד את עצמו לבחירה בדראפט 2019, באתר 247sports.com,‏ 10 באפריל 2019
↑  רשימת הנבחרים בדראפט 2019, באתר basketball-reference.com
↑  הסטטיסטיקות של ג'ונסון בליגת הפיתוח, באתר basketball-reference.com
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
קמינו

ערך זה עוסק בדפדפן קוד פתוח. אם התכוונתם לדרך צליינים בספרד הנקראת בספרדית "קמינו דה סנטיאגו", ראו .
| --- | --- |


תמונת מסך, גרסה 1.0.4
 מפתח:  פרויקט Camino
 מחזור חיים:  13 בפברואר 2002 – הווה (22 שנים)
 גרסה אחרונה:  2.1.2 (14 במרץ 2012) 
 מערכת הפעלה:  OS X
 נכתבה בשפות:  Cocoa, Objective-C
 סוג רישיון:  MPL / GPL / LGPL
 קטגוריה:  דפדפן
 www.caminobrowser.org
 
קמינו (בספרדית: Camino; באופן מילולי: "דרך") הוא דפדפן חופשי המבוסס על מנוע Gecko של קרן מוזילה. הוא פותח במיוחד עבור מערכת ההפעלה Mac OS X. בעוד מרבית יישומי מוזילה משתמשים בשפת הממשק XUL, עובד קמינו בסביבת Cocoa הטבעית במקינטוש; התאמת הדפדפן למערכת ההפעלה מתבטאת בתכונות נוספות, דוגמת שיתוף הפעולה עם תוכנות כ־Keychain ו־Bonjour.
היסטוריה

ראשית הדפדפן בניסוי שערכו מייק פינקרטון ווידור אפראו במסגרת עבודתם בנטסקייפ, שמטרתו הייתה שילוב בין Gecko לבין Cocoa. בראשית 2002 הצטרף אליהם דייב היאט, ממפתחי פיירפוקס, ובנה עבורם את המעטפת "כימרה". הגרסה הראשונה של "כימרה", 0.1, שוחררה למרשתת בשלושה־עשר בפברואר, 2002, וצברה פופולריות במהרה, בעיקר בזכות היותה מהירה בהרבה מהמתחרה העיקרי, אינטרנט אקספלורר 5 למקינטוש.
במהלך 2002 נשכר היאט על ידי אפל, והתחיל לעבוד על מה שיהיה, מאוחר יותר, לדפדפן ספארי. למרות עזיבתו, והעדר תמיכה מצד מנהלי AOL, הבעלים של נטסקייפ, הצליח גרעין המפתחים לשחרר במרץ 2003 את גרסה 0.7. בשלב זה כבר שונה שם הדפדפן ל"קמינו", מטעמים משפטיים. ביטול הפרויקט על ידי נטסקייפ חייב את המפתחים להגדיל את הסתמכותם על הקהילה; ואכן, גרסה 0.8 פותחה בעיקר לפי אידאולוגיית הקוד הפתוח, על ידי תורמים מכל העולם, בניגוד לקודמתה, שדמתה מאוד לדפדפן של נטסקייפ.
שלב הבטא הסתיים עם פרסום הגרסה הרשמית הראשונה, 1.0, בארבעה־עשר בפברואר 2006.
תכונות

יתרונו המרכזי של קמינו על פיירפוקס הוא התאמתו למערכת ההפעלה. כך, למשל, אפשר להוסיף כתובת דוא"ל מהדפדפן ישירות לספר הטלפונים, או לחפש באמצעות Spotlight בין הסימניות. יתרון נוסף הוא מערכת ניהול הסימניות האינטואיטיבית.
קמינו תומך בגלישה בלשוניות וכולל מנהל הורדות וחוסם חלונות קופצים. כמו כן הוא מציע אפשרויות מתקדמות לאבטחה ולפרטיות.
קרולינה, נסיכת הסן-דרמשטאדט

קרולינה, נסיכת הסן-דרמשטאדט (בגרמנית: Amalie von Hessen-Darmstadt‏; 2 במרץ 1746 – 18 בספטמבר 1821), הייתה נסיכה גרמנית, ואשתו של פרידריך החמישי, רוזן הסן-הומבורג.